03/06/2019 | Administración LocalMunicipal
Porto do Son
Aprobación definitiva do Regulamento do programa “Xantar na casa” do Concello de Porto do Son

Ao abeiro do disposto no parágrafo no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro do Regulamento do programa “Xantar na casa”, unha vez que se elevou a definitivo o acordo de aprobación inicial adoptado polo Pleno da Corporación o 21 de marzo 2019, e que é do seguinte teor literal: O Estatuto de Autonomía de Galicia, no seu artigo 4.2, encomenda aos poderes públicos de Galicia a obriga de promover as condicións para que a liberdade e a igualdade das persoas e dos grupos en que se integran sexan reais e efectivas, debendo remover os atrancos que impidan ou dificulten a súa plenitude e facilitando a participación de todos os galegos e todas as galegas na vida económica, cultural e social. O artigo 27 da norma estatutaria no seu apartado 23, atribúelle á Comunidade Autónoma de Galicia, con carácter exclusivo, competencia en materia de asistencia social, ó igual que a Lei 7/1985, do 2 de abril, reguladora das bases de réxime local, que establece no seu artigo 25.2. e) como competencia municipal a avaliación e información de situacións de necesidade social e a atención inmediata a persoas en situación ou risco de exclusión social, nos termos da lexislación do Estado e das Comunidades Autónomas. A Lei 13/2008, do 3 de decembro, de servizos sociais de Galicia, no seu artigo 4, establece que os principios dos servizos sociais rexeranse, entre outros, polos principios de prevención, responsabilidade pública, acción integral e personalizada, autonomía persoal e vida independente, integración e normalización e descentralización e proximidade. Ademais, no capítulo II da lei faise referencia ó catálogo de servizos sociais, e concretamente no artigo 20 defínense os servizos e actuacións de natureza material ou tecnolóxica, contemplando dentro destes, no punto d), o servizo de axuda no fogar e no punto g), a manutención, xa sexa en locais de atención colectiva ou no propio domicilio da persoa usuaria. Na Orde do 22 de xaneiro do 2009, pola que se regula o Servizo de axuda no fogar (DOG núm.22, do 02.02.2009), faise referencia no artigo 4.1. c, á atención das necesidades de carácter doméstico, tales como a compra e a preparación de alimentos, especificándose que este tipo de atención poderá ser facilitado en parte por programas específicos de lavandería ou alimentación a domicilio. Dende os programas de atención a persoas maiores e dependentes que se realizan dende os servizos sociais do noso concello, detectouse un crecente número de persoas maiores e con limitacións na súa autonomía, que viven soas ou que pasan parte do día soas. Esta situación, en moitos casos, repercute negativamente na súa alimentación debido tanto a dificultades para realizar a compra (dispersión xeográfica, situación deficitaria dos medios de transporte.) como para a elaboración da comida (falta de autonomía persoal para realizar esta tarefa, coñecementos deficitarios para elaborar menús saudables.), de xeito que non se cobren adecuadamente as súas necesidades nutricionais ben por falta de variedade ou de calidade nos alimentos que inxiren. Finalmente, hai que ter tamén en conta os riscos que supón en certos casos a elaboración das comidas (gas, cociña de leña, auga quente.), polo que é recomendable que algunhas persoas non realicen esta actividade. Así, o programa “Xanta na casa” concíbese como un programa de atención aos colectivos de persoas maiores, persoas con falta de autonomía persoal e persoas en situación de risco de exclusión social, que se atopan cunha serie de limitacións que lles impiden ter unha adecuada cobertura alimenticia. Ten coma finalidade mellorar a calidade de vida das ditas persoas, prestando un apoio dentro do propio domicilio co obxectivo de atender ás súas necesidades relacionadas coa alimentación. Este regulamento ten por obxecto establecer a organización e funcionamento do servizo público “Xantar na casa” no Concello de Porto do Son. O programa “Xantar na casa” é un servizo de comida a domicilio que pretende facilitar e garantir unha alimentación equilibrada e de calidade, adaptada ás necesidades das persoas beneficiarias, cubrindo as necesidades básicas relacionadas coa compra ou elaboracións dos menús.1. Xeral: Mellorar o nivel de benestar e de calidade de vida das persoas beneficiarias, así como das súas familias, facilitando a súa permanencia no seu contorno comunitario e retardando ou evitando a súa institucionalización.2. Específicos: a) Proporcionar ás persoas beneficiarias unha alimentación de calidade e que cubra as súas necesidades nutricionais de xeito individualizado. b) Evitar o deterioro da calidade de vida das persoas beneficiarias por teren unha dieta inadecuada. c) Previr situación de risco que poidan producirse no proceso de preparación e elaboración da comida. d) Facilitar un respiro ás familias e aos coidadores e impulsar medidas de apoio á conciliación da vida familiar e laboral. e) Levar a cabo un seguimento e acompañamento individualizado de cada persoa usuaria do servizo por parte das e dos profesionais que acoden aos domicilios. O servizo de “Xantar na casa” atenderá a aquelas persoas para as que o/a traballador/a social de referencia dos servizos sociais comunitarios básicos do Concello de Porto do Son o valore como un recurso idóneo. Prioritariamente estará destinado a: 1. Persoas maiores de 60 anos, con factores que determinen limitacións na súa de autonomía persoal, e sen rede de apoio que puidese suplir tal situación.2. Persoas con recoñecemento da situación de dependencia e/ou discapacidade, que carezan de apoio familiar para cubrir esta necesidade, e que requiran axuda para as tarefas necesarias da elaboración do xantar.3. Persoas en situación de exclusión social ou desestruturación familiar tecnicamente valorada polo/a traballador/a social de referencia.4. Persoas en situación de mal nutrición valorada polo/a seu/súa médico.5. Outras situacións non recollidas nos puntos anteriores, para as que a/o traballadora/or social de referencia valore a idoneidade deste servizo. - Estar empadroado/a e ter residencia efectiva no Concello de Porto do Son. - Presentar unha situación de dificultade para desenvolver axeitadamente o proceso de compra, preparación e elaboración de comidas. - Carecer de posibilidades persoais e familiares para cubrir axeitadamente esta necesidade. Se a persoa solicitante é dependente non só para a preparación e elaboración dos menús, senón para inxerir os mesmos, requirirase para a prestación do servizo, o compromiso de colaboración dalgunha persoa relacionada co/a solicitante ou o acceso a un servizo complementario. - Ter cubertas as demais necesidades básicas (hixiene, habitabilidade ). En ausencia desta condición deberán exercese previamente outro tipo de medidas para resolver a dita situación. - Obter unha puntuación mínima de 40 puntos na escala de valoración.1. Acceder ao servizo e recibilo sen discriminación por razón de raza, xénero, relixión, ideoloxía ou calquera outra condición ou circunstancia persoal ou social.2. A consideración no trato debido á dignidade da persoa por parte do persoal do servizo.3. O tratamento confidencial dos seus datos de acordo co disposto na Lei orgánica de protección de datos persoais e garantía dos dereitos dixitais.4. A formular reclamacións e presentar suxestións 5. A recibir unha información clara e completa sobre a organización do servizo e sobre as posibles modificacións sobrevidas.6. A coñecer a situación do expediente.7. A deixar de usar o servizo por vontade propia.1. Informar á/ó traballadora/or social de referencia dos cambios da súa situación social, económica, sanitaria e persoal, que poidan producir modificacións na prestación do servizo, achegando a correspondente documentación, se fose o caso. De non facelo, procederase ó cobro dos servizos prestados indebidamente.2. Cumprir as normas sobre o acceso, seguimento e utilización deste servizo recollidas neste regulamento.3. Colaborar, na medida das súas posibilidades, no desenvolvemento adecuado do servizo, en función das súas capacidades e nas formas acordadas en cada caso.4. Respectar a dignidade persoal e profesional das persoas que prestan o servizo, así como respectar os límites das súas obrigas laborais.5. Coidar do material e electrodomésticos cedidos pola empresa distribuidora, de ser o caso, sendo responsables dos danos e prexuízos que por acción ou por omisión causen na operatividade do servizo e nos seus utensilios.6. En caso de suspensión ou extinción do servizo, a persoa beneficiaria ten a obriga de devolver o material cedido en depósito, pola empresa adxudicataria.7. Aboar a cota mensual fixada para este servizo nos dez (10) primeiros días de cada mes.8. Asinar o compromiso de contrato para autorizar o acceso á vivenda do persoal repartidor do servizo e comprometéndose a atender e realizar as indicacións que sobre o mesmo se lle faciliten. Deberá encontrase no domicilio os días de reparto de menús; en caso contrario, comunicará coa suficiente antelación un domicilio alternativo de entrega que, en todo caso, será un domicilio próximo ó da persoa beneficiaria.9. Comunicar con 15 días naturais de antelación á/ó traballadora/or social de referencia a renuncia, baixa voluntaria ou ausencia temporal. Neste último caso concretarase, sempre que sexa posible, a duración prevista da ausencia.1. Recepción da demanda e información sobre o servizo pola/o traballadora/or social de referencia.2. Presentar no Rexistro Xeral do Concello de Porto do Son a solicitude (segundo modelo oficial) debidamente cuberta da persoa interesada, do seu representante legal ou gardador/a de feito, coa seguinte documentación: a) Copia do DN da persoa solicitante e da/o representante legal ou gardadora/or de feito, de ser o caso. b) Copia da tarxeta sanitaria c) Copia do libro de familia e/ou certificado actualizado de parella de feito, se procede. d) Informe de convivencia efectiva, de ser necesario. e) Copia do certificado de recoñecemento do grao de discapacidade e/ou dependencia, se é o caso. f) Xustificantes acreditativos da situación económica da persoa solicitante, cónxuxe ou parella de feito e outras persoas integrantes da unidade familiar (última declaración da renda ou certificado de imputacións da Axencia Tributaria, no caso de existir variación substancial na situación económica actual, asinarase unha declaración responsable das condicións económicas concorrentes na data da solicitude e a documentación xustificativa da dita situación). g) Informe do médico de atención primaria conforme ó modelo establecido. h) Autorización de domiciliación bancaria conforme ó modelo establecido. i) Compromiso contrato das persoas beneficiarias do servizo Xantar na casa conforme o modelo establecido.3. Dende o Rexistro Xeral do Concello daráselle traslado do expediente ó Departamento de Servizos Sociais, onde a/o traballadora/or social de referencia procederá á comprobación dos datos proporcionados e a valoración técnica da necesidade, podendo requirirlle canta información e/ou documentación considere precisa para valora-la súa situación. Realizará a correspondente visita ó domicilio da persoa interesada e elaborará o preceptivo informe social, valorando a idoneidade do servizo e a puntuación acadada de acordo cos criterios da escala de valoración das solicitudes.4. Resolución do órgano responsable, reflectindo a concesión, denegación ou inclusión na lista de agarda en función das prazas existentes. No caso de concesión ou inclusión na listaxe de agarda, indicarase a puntuación acadada.5. A resolución adoptada notificarase á persoa solicitante.6. Emisión da proposta das persoas beneficiarias ao Consorcio galego de servizos de igualdade e benestar, mediante o modelo establecido a este efectos.7. No caso de extrema e urxente necesidades debidamente valorada polo/a traballador/a social correspondente, poderase iniciar de oficio a prestación do servizo de maneira inmediata, e sen prexuízo da posterior instrución do correspondente expediente. A escala de valoración das solicitudes do servizo “Xantar na casa” aplicaranse cando se cumpra o resto dos requisitos establecidos nos artigos 4 e 5 deste regulamento. Nas situacións de exclusión social, desestructuración familiar ou mal nutrición terase en conta a valoración da idoneidade e urxencia do servizo efectuada pola/o traballadora/or social de referencia. No resto dos casos teranse en conta os seguintes indicadores da necesidade: 1. Autonomía persoal para a realización das tarefas relacionadas coa preparación dos alimentos: máximo 30 puntos A puntuación realizarse de acordo coa seguinte táboa: 2. Situación socio familiar, en referencia ós apoios que poida recibir a potencial persoa usuaria: máximo 20 puntos. - A persoa interesa vive soa: - A persoa interesada convive con outras persoas: 3. Entorno de residencia, valorando a accesibilidade ós recursos sociais: máximo 15 puntos.4. Ingresos económicos: máximo 15 puntos A capacidade económica da persoa usuaria do servizo calcularase en atención á renda. Terase en conta, ademais, á/ó cónxuxe ou parella (legal ou de feito) e ó resto das persoas que forman a unidade de convivencia, de acordo cos parágrafos seguintes. A renda valórase atendendo á declaración da renda do último exercicio económico fiscal ou co certificado de imputacións da renda da AEAT. Excepcionalmente, naquelas situación nas que a situación económica varíe substancialmente, terase en conta os ingresos netos actuais. Calcularanse os ingresos anuais e dividiranse entre doce (12) para obter os ingresos mensuais. Cando a persoa solicitante conviva con outras persoas, a capacidade económica determinarase sumando a renda da persoa interesada e a de cada convivinte e dividíndoa entre todos eles, é dicir, terase en conta para o cálculo a renda per cápita (RPC). 5. Valoración da adecuación do recurso á situación da persoa interesada: máximo 20 puntos 1. A suspensión temporal efectuarase nos seguintes supostos: a) Ausencia da persoa beneficiaria do seu domicilio: por vacacións, viaxes, ou ingresos temporais en centros sanitarios ou residenciais por un tempo inferior a 45 días. Este prazo poderase ampliar se está convenientemente xustificado. b) Cambio de domicilio no mesmo municipio, mentres non se realice a nova valoración social.2. As suspensións comunicaranse ó Consorcio Galego de Servizos de Igualdade e Benestar.1. Causas de extinción do servizo: a) Pasamento da persoa beneficiaria. b) Renuncia voluntaria da persoa beneficiaria ou da/o representante legal ou gardadora/or de feito. c) Incumprimento do pago da cota correspondentes ata un máximo de dous meses. d) Incumprimento reiterado da normativa e das condicións establecidas para a prestación do servizo. e) Ausencia reiterada do domicilio, sen avisar con antelación e/ou xustificar a ausencia durante os días de reparto dos menús. f) Ausencia do domicilio superior a 45 días e sempre que esta, no estea convenientemente xustificada g) Cambio de domicilio a outro concello h) Modificación das causas que deron lugar á concesión do servizo e que a dita modificación implique que xa non é susceptible de beneficiarse deste servizo. i) Ingreso nun centro residencial con carácter definitivo. j) Por precisar asistencia de carácter especializada para as actividades da vida diaria que non corresponde a este servizo. k) Ocultamento ou falsidade dos datos que foron tidos en conta para a concesión do servizo. l) Cese do programa 2. Procedemento de extinción do servizo: a) Emisión dun informe que reflicta a causa da extinción. b) Resolución do órgano competente e notificación á persoa interesada. c) Comunicación ó Consorcio. Tras a resolución de concesión do órgano competente, comunicaranse os datos da persoa beneficiaria ó Consorcio Galego de Servizos Igualdade e Benestar. O Concello de Porto do Son agardará a comunicación do Consorcio que indique a data da primeira visita a domicilio e o inicio de reparto dos xantares. A primeira visita domiciliaria realizarase conxuntamente pola/p traballadora/or social do concello e o persoal de reparto. No caso de suspensión temporal, modificacións ou extinción, o órgano competente comunicará ó Consorcio as variacións oportunas para o reparto de xantares.1. Inicio: Ó comezo do servizo comprobarase que as persoas beneficiarias dispoñan de microondas, frigorífico, enxoval e calquera elemento adecuado para a conservación, preparación e inxesta dos xantares. No suposto de que as persoas beneficiarias non dispoñan de microondas ou frigorífico que se adapte ás necesidades do servizo, porase á súa disposición un microondas e/ou un frigorífico en réxime de depósito.2. Desenvolvemento: Os xantares entregaranse un único día á semana. As persoas beneficiarias do programa recibirán no seu domicilio sete bandexas diferentes co xantar para cada día da semana, durante o período en que se atope de alta no servizo. A distribución dos xantares organizarase en bandexas individuais de polipropileno apto para rexenerar en microondas e autorizado para estar en contacto cos alimentos, que incluirán no seu interior, primeiro prazo, segundo prato e sobremesa. O transporte dos menús ata o domicilio das persoas beneficiarias do programa, realizaranse en vehículos adaptados mantendo a temperatura e a refrixeración imprescindibles. O horario de entrega dos xantares será preferentemente de 9:00 a 14:30 horas, coas variacións horarias necesarias consonte ao servizo. Comunicarase a cada unha das persoas beneficiarias o día de entrega e a hora aproximada. O persoal repartidor ensinará á persoa beneficiaria ou á persoa responsable da preparación das comidas o procedemento correcto para preparar os alimentos, de retirar as comidas caducadas e revisar a temperatura do frigorífico. Igualmente informará e asesorará á persoa beneficiaria naquelas cuestións e dúbidas que presente respecto ao servizo.3. Avaliación: Anualmente, realizarase unha revisión xeral dos expedientes abertos, a fin de avaliar o grao de consecución dos obxectivos e a adaptación ás necesidades do programa “Xantar na casa”. Valorando a idoneidade da continuidade da prestación do servizo. No financiamento de cada menú participará o Consorcio Galego de Servizos de Igualdade e Benestar, o Concello de Porto do Son e a persoa beneficiaria. A persoa beneficiaria fará unha achega económica segundo ó porcentaxe establecida polo Consorcio para cada ano. Ó igual que as entidades que participan na xestión do programa. A persoa beneficiaria aboará, con carácter anticipado, nos primeiros dez (10) días de cada mes. Supostos especiais de pagamento: a) No caso de que a persoa beneficiaria non aboase por adiantado a contía correspondente, poderase autorizar a interrupción da prestación do servizo. b) En caso de suspensións, se a persoa usuaria realiza a comunicación en tempo e forma establecida non abonará o servizo durante o período de tempo que dure a suspensión temporal. c) No suposto de suspensións ou baixas que non se comunicaron en tempo e forma establecida por motivos de forza maior (pasamento, hospitalización, etc.) acreditarase documentalmente, o importe do servizo aboarase polo Consorcio. d) Os xantares que non se puideron entregar nos domicilio indicados por ausencia, por causas imputables á persoa beneficiaria, se quedase acreditada a comunicación da hora de entrega, aboarase na súa integridade directamente á persoa beneficiaria do servizo. e) No caso de que a entrega dos xantares de efectuarse fóra da franxa horaria fixada e o servizo non fose recibido, non se aboará o dito servizo. f) Con relación ao abono anticipado da persoa beneficiara polos servizos a recibir durante o correspondente mes, as incidencias que puidesen xurdir na facturación mensual tanto en maior ou menor importe a abonar, procederase a axustar as diferenzas dos importes abonados ou pendentes de abonar no mes inmediato seguinte, procedendo á súa regularización. A prestación do servizo obxecto deste regulamento supeditarase ás dispoñibilidades orzamentarias existentes en cada momento e á continuidade do programa “Xantar na casa”. Este regulamento entrará en vigor unha vez aprobado definitivamente e publicado no Boletín Oficial da Provincia da Coruña, permanecendo en vigor ata a súa modificación ou derrogación das bases de réxime local.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 29 de maio de 2019. O Alcalde- Presidente, Asdo. José Luis Oujo Pouso.